open-index/open-wikipedia-markdown huggingface dataset:
Dialectica

**Turun filosofian opiskelijoiden yhdistys Dialectica ry** on Turun yliopiston filosofian opiskelijoiden ainejärjestö. Dialectica on perustettu vuonna 1968, ja yhdistyksen tarkoituksena on palveluiden ja tapahtumien järjestäminen filosofian opiskelijoille sekä opiskelijoiden edunvalvonta. Dialectica välittää myös tietoa jäsenistölleen ja pitää yhteyttä oppiaineen henkilökuntaan.

Dialectican toiminnasta vastaa hallitus.

## Lähteet
Monon ritarikunta

**Monon ritarikunta** () on togolainen ritarikunta. Se perustettiin 2. syyskuuta 1961 presidentti Sylvanus Olympion kaudella. Kunniamerkkiä myönnetään tunnustuksena ansiokkaasta palveluksesta kansakunnalle.

Kunniamerkkiä jaetaan viidessä luokassa:

*  suurristi
*  suurupseeri
*  komentaja
*  upseeri
*  ritari 

## Lähteet
Riadin katurata

**Riadin katurata** () on katurata Saudi-Arabiassa. Se sijaitsee pääkaupunki Riadin kupeessa Dirijjan kaupungissa. Radalla ajetaan Formula E -sarjan Dirijjan ePrix.

## Historia
Formula E ja Saudi-Arabia solmivat vuonna toukokuussa 2018 kymmennen vuoden sopimuksen kilpailujen järjestämisestä. Radan alkuperäinen versio julkistettiin syyskuussa 2018. Se oli 2,832 kilometriä pitkä ja siinä oli 21 mutkaa. Lähtö- ja maaliviiva olivat samalla suoralla. Radan lopullinen versio oli 2,494 kilometriä pitkä. Lähtöviiva siirrettiin mutkien 17 ja 18 väliselle suoralle. Vuoden 2019 kilpailujen välissä neljännen mutkan suojamuuria siirrettiin, mikä lievästi kavensi rataa. Muutoksella pyrittiin parantamaan pitoa radalla, kun tuuli ei enää pystynyt levittämään hiekkaa samalla tavalla. Ennen vuoden 2021 kilpailua osa radan pinnoitteesta uusittiin. Samalla tehtiin pieniä muutoksia mutkiin 9, 13, 18 ja 19. Muutokset olivat niin pieniä, ettei radan kokonaispituuteen tullut muutoksia.

Vuonna 2018 radalla ajettiin yksi kilpailu, mutta sen jälkeen jokaisena vuonna radalla on ajettu kaksi kilpailua. Vuonna 2020 radalla ei kilpailtu. Vuosina 2022 ja 2023 kilpailut on ajettu tammikuussa. Sam Bird (2019 ja 2021), Nyck de Vries (2021 ja 2022) ja Pascal Wehrlein (2023) ovat voittaneet radalla kahdesti.

## Lähteet
Hääauto

**Hääauto** on auto, jolla hääpari matkustaa ensimmäisen yhteisen matkansa, usein vihkimispaikalta juhlapaikalle tai kuvattavaksi. Useimmiten autot ovat limusiineja, museoautoja tai vintageautoja, ja niitä voidaan personoida hääparin toiveiden mukaiseksi.

Hääauto koristellaan usein monipuolisesti esimerkiksi lastusatiiniruusukkeilla tai auton perään ripustettavilla tavaroilla. 

## Lähteet
Aparna Nair

**Aparna P. Nair** (; 30. marraskuuta 1989 Chelari – 31. elokuuta 2023 Thiruvananthapuram) oli intialainen elokuva- ja televisionäyttelijä.

Nair esiintyi malajalamin kielellä. Hän osallistui muiden muassa televisio-ohjelmiin *Chandanamazha* ja *Athmasakhi*. Elokuvien joukossa ovat *Meghatheertham* (2009), *Mudhugauv* (2016), *Mythily Veendum Varunnu* (2017), *[[Achayans]]* (2017), *Neeranjana Pookkal* (2017), *Devasparsam* (2018), *Pen Masala* (2018), *[[Kodathi Samaksham Balan Vakeel]]* (2019), *British Bungalow* (2019), *Nalla Vishesham* (2019) ja *Kalki* (2019). 

Nair teki itsemurhan hirttäytymällä 31-vuotiaana. Hänet löydettiin kuolleena kotoaan Karamanan alueelta Thiruvananthapuramista, jossa hän oli yksityisten ongelmien takia ollut poikkeavassa mielentilassa viime päivät. Nair oli naimisissa ja hänellä oli lapsia.

## Lähteet

## Aiheesta muualla
*
Strokestown

**Strokestown** () on suunniteltu kaupunki Roscommonin kreivikunnan pohjoisosassa Irlannissa.

Strokestownissa on suuri 1700-luvun kartano, Strokestown Park House. Siellä sijaitsee National Famine Museum, jossa esitellään Irlannin nälänhädän vaikutuksia. Kaupungissa järjestetään useita festivaaleja, kuten Strokestownin kansainvälinen runousfestivaali. Kaupungin lähellä sijaitsee Slieve Bawn -kukkula, jossa on suosittu metsäkävelyreitti. Strokestownin väkiluku on noin 800.

## Lähteet
Colcannon

**Colcannon** () on irlantilainen perinneruoka, jota käytetään usein muun aterian lisukkeena. Se on perunasosetta, johon yleensä on lisätty kuumien jauhoisten perunoiden kera lehtikaalin paloja. Joskus siihen on lisätty esimerkiksi vihersipulia.

Colcannon on peräisin 1700-luvulta. Ruokalaji on kuulunut irlantilaisiin halloweenperinteisiin, joiden yhteydessä siihen on lisätty jokin tulevaa henkilökohtaista, esimerkiksi avioliittoa koskevaa onnea ennustava esine. Jotkut ovat myös aikoinaan täyttäneet sukkansa colcannonilla ja roikuttaneet niitä ulko-oven kahvasta, jolloin ensimmäisen ovesta sisään tulevan miehen on uskottu olevan tuleva puoliso.

## Lähteet
Kirjallisuusvuosi 1678

**Kirjallisuusvuosi 1678** käsittelee vuoden 1678 tärkeitä kirjallisuuden tapahtumia, uutisia ja julkistuksia.

## Tapahtumia
* John Bunyamin teos Kristityn vaellus syntyi vankilassa, johon Bunyan joutui pidettyään saarnoja luvattomasti. Kirja on yksi kirjallisuuden suurimmista klassikoista. Se on käännetty englannista yli sadalle kielelle, ja se on todennäköisesti luetuin ja käännetyin alun perin englanniksi kirjoitettu kirja. Teoksen toinen osa *Kristityn lesken ja lasten vaellus* ilmestyi vuonna 1684.
* Zachris Palm teki Suomen ensimmäisen painetun ja säveltäjän nimellä varustetun sävellyksen *Een Liten Fröghde-Sång* (*Ilo-laulu*). Teos on tehty Skoonen sodan päättymisen kunniaksi.

## Julkaisuja

* Daniel Achrelius &ndash; *Contemplationum mundi libri tres* (ensimmäinen osa)
* John Banks &ndash; *The Destruction of Troy* (näytelmä)
* John Bunyan &ndash; *The Pilgrim’s Progress from This World to That Which Is to Come* (suom. *[[Kristityn vaellus]]*)
* Dorothe Engelbretsdatter &ndash; *Siælens Sang-Offer*
* Jakob Flachsenius &ndash; *Collegium logicum*
* Henrik Florinus &ndash; *Nomenclatura rerum brevissima latino-sveco-finnonica* (suomen kielen sanakirja)
* Madame de La Fayette &ndash; *La Princesse de Clèves* (suom. *Clèvesin ruhtinatar*)
* Thomas Herbert &ndash; *Threnodia Carolina*
* Christiaan Huygens &ndash; *Traité de la lumière* (valo-oppia)
* Marie Mancini &ndash; *Apologie ou les véritables Mémoires*
* Richard Simon &ndash; *Histoire critique du Vieux Testament condamnée comme hérétique*

## Lähteet
Kristiina (yhtye)

**Kristiina** on suomalainen pop- ja rockmusiikkia esittävä yhtye. Sen perusti Tamara Luonto -yhtyeen Kristiina Tuhkanen keväällä 2022. Yhtyeen kokoonpanon muodostavat Tuhkanen (laulu, akustinen kitara), Joni Ekman (kitara), Joel Hyttinen (kitara), Hilla Kohtamäki (bassokitara) ja Essi Nieminen (rummut). Kappaleiden teemoja ovat ihastuminen, haaveet, kateus ja ystävyys.

Kristiinan ensimmäinen albumi, *[[Palavan rakkauden aika]]*, ilmestyi syyskuussa 2023. Albumilla esiintyvät kokonaisen yhtyeen sijaan pelkästään Kristiina Tuhkanen ja Joni Ekman.
Levyn ensimmäinen single, ”Hai”, oli julkaistu jo syyskuussa 2022. Toinen single, ”Aloe vera”, ilmestyi maaliskuussa 2023. 

Toinen albumi, *[[Muistatko kuka on Kristiina?]]*, julkaistiin vuoden 2025 syyskuussa. Sillä soitti esikoislevystä poiketen koko yhtye. Albumilta olivat ennen sen julkaisua ilmestyneet singlet ”O tempora, o mores” ja ”Kala vedessä”.

## Jäsenet
* Kristiina Tuhkanen – laulu, akustinen kitara 
* Joni Ekman – kitara
* Joel Hyttinen – kitara 
* Hilla Kohtamäki – bassokitara 
* Essi Nieminen – rummut

## Diskografia

### Albumit
* 
* 

### Singlet
* ”Hai” (2022)
* ”Aloe vera” (2023)
* ”O tempora, o mores” (2025)
* ”Kala vedessä” (2025)

## Lähteet
Vestfoldin ja Telemarkin lääni

**Vestfoldin ja Telemarkin lääni** (lyhyemmin **Vestfold ja Telemark**) oli Norjan lääni vuosina 2020–2024, joka perustettiin yhdistämällä Vestfoldin ja Telemarkin läänit lukuun ottamatta Svelvikin kuntaa, joka liitettiin Drammeniin. Kesäkuussa 2022 suurkäräjät päätti lääninvaltuuston aloitteesta lakkauttaa läänin ja palauttaa Telemarkin ja Vestfoldin läänit vuoden 2024 alussa. Läänin pinta-ala oli 15&nbsp;925 neliökilometriä ja asukasluku 424&nbsp;832 vuonna 2022. Hallinnollisena keskuksena toimi Skien.

## Lähteet

## Aiheesta muualla
Stathelle

**Stathelle** on Bamblen kuntaan kuuluva kaupunki Norjassa. Se kuuluu samaan taajamaan Porsgrunnin ja Skienin kanssa. Stathelle oli itsenäinen kunta vuoteen 1964. Stathelleä vastapäätä Friervuonon toisella puolella sijaitsee Brevik, johon kulkevat vuosina 1963 ja 1996 valmistuneet sillat.
## Kuvia

Stathelle og Brevik.jpg|Stathelle (vasemmalla) ja Brevik sekä niitä yhdistävät sillat.
Stathelle kirke 01.jpg|Stathellen kirkko.

## Lähteet

## Aiheesta muualla
Langesund

**Langesund** on Bamblen kuntaan kuuluva kaupunki Norjassa. Se on osa Skienin ja Porsgrunnin taajamaa. Langesund oli itsenäinen kunta vuoteen 1964. Nykyisin se on Bamblen hallinnollinen keskus. Langesund perustettiin tullipaikaksi vuonna 1570 ja oli alkuaikoinaan yksi Norjan tärkeimmistä vientisatamista.
## Kuvia

Bamble rådhus.jpg|Bamblen kunnantalo.
Langesund church, Bamble, Norway.jpg|Langesundin kirkko on vuodelta 1992. Entinen 1750-luvulta peräisin ollut kirkko tuhoutui tulipalossa neljä vuotta aiemmin.
Langøya fyr.jpg|Langesundin edustalla sijaitsee Langøytangenin majakka.


## Tunnettuja henkilöitä
* Atle Selberg (1917–2007), matemaatikko
## Lähteet

## Aiheesta muualla
Palavan rakkauden aika

**Palavan rakkauden aika** on suomalaisen Kristiina-yhtyeen esikoisalbumi. Sen julkaisi Humu Records 1. syyskuuta 2023 vinyylilevynä ja digitaalisesti.

Kappaleet on kirjoittanut Kristiina Tuhkanen, ja ne kertovat ystävyydestä, kateudesta ja haaveista. Lopulliset sovitukset, soiton ja tuotannon on tehnyt Joni Ekman.

Albumin ensimmäinen single, ”Hai”, julkaistiin syyskuussa 2022. Toinen single, ”Aloe vera”, ilmestyi maaliskuussa 2023.

## Vastaanotto ja arvioita
Desibeli.net-sivustolla albumin arvioi Mika Roth, joka kirjoitti albumin olevan malliesimerkki ”loistavasti suunnitellusta levykokonaisuudesta, jossa menopalat ja suvannot rytmittävät toisiaan”. Hän kehui myös soundipolitiikan yhteneväisyyttä ja harmonisuutta, eikä omien sanojensa mukaan löydä levyltä yhtäkään vikaa, virhettä tai haparointia. Roth antoi albumin arvosanaksi täydet viisi tähteä.

*[[Voima (lehti)|Voima]]*-lehdessä Antti Kurko kuvasi albumia kompaktiksi puolen tunnin kokonaisuudeksi. Sanoituksia hän kuvasi ”mehukkaan leikitteleviksi”, ja ”melodianpalasia takertuu kurkkuun pitkiksi ajoiksi hyräiltäviksi”. Kurkon mukaan *Palavan rakkauden aika* henkii ajattoman oloista soundimaailmaa ja osoittaa, että 2020-luvun suomalainen rock elää ja voi hyvin.

Radio Helsinki valitsi *Palavan rakkauden ajan* syyskuussa 2023 viikon levyksi.

### Arvosanat
Desibeli.net: 

## Kappaleet

** A-puoli **
# 
# 
# 
# 

** B-puoli **
# 
# 
# 
# 

## Tuotanto
* Kristiina Tuhkanen – kappaleet, sanoitukset, syntetisaattori
* Joni Ekman – kitara, bassokitara, rummut, syntetisaattori, lyömäsoittimet
* Anssi Alajuuma – masterointi
* Essi Nieminen – taittoapu
* Toni Korpi – valokuvat

## Lähteet
Langøytangenin majakka

**Langøytangenin majakka** () on Langesundin edustalla Bamblen kunnassa Norjassa sijaitseva majakka. Se perustettiin vuonna 1839 ja automatisoitiin sekä jätettiin miehittämättömäksi vuonna 1990.
## Lähteet

## Aiheesta muualla
Matti Ojanperä

**Matti Juhani Ojanperä** (20. kesäkuuta 1941 Tampere – 3. helmikuuta 2025) oli suomalainen yritysjohtaja ja osuustoimintaliikkeen vaikuttaja, joka sai kauppaneuvoksen arvonimen.

## Henkilöhistoria
Ojanperä tuli ylioppilaaksi Tampereen yhteiskoulusta 1960 ja valmistui ylioppilasmerkonomiksi Tampereen kauppaoppilaitoksesta 1962 ja filosofian maisteriksi Turun yliopistosta 2012. SOK:n liikkeenjohdollisen kenttäkoulutuksen Suomen Osuuskauppaopistossa hän suoritti 1962–1964. Ojanperä oli SOK:n Tampereen ja Jyväskylän piirien säästökassatarkastaja 1964, Osuuskauppa Sepon tavaratalopäällikkö Jämsässä 1964–1966, Virtain Kauppakunnan tavaratalopäällikkö 1966–1967, Lännen Osuuskaupan aluepäällikkö 1968–1970 ja apulaisjohtaja 1970–1973, SOK:n Porin konttorin konttoripäällikkö 1974–1981 ja Satakunnan Osuuskaupan henkilöstöpäällikkö 1981–1982, talousjohtaja 1982–1984, hallintojohtaja 1984–1994 ja toimitusjohtaja ja hallituksen puheenjohtaja 1994–2003. Hän oli myös Porin Työterveys ry:n toiminnanjohtaja 1984–1994 ja hänellä oli työuransa aikana useita asiantuntija- ja luottamustehtäviä. Kauppaneuvoksen arvonimen Ojanperä sai 1999.

Ojanperä on haudattu Käppärän hautausmaalle Poriin.

## Teoksia
* *Olo on kuin osuuskaupan hoitajalla*, 2018

## Lähteet
Mary Black

**Mary Black** (s. 22. toukokuuta 1955 Dublin) on irlantilainen laulaja.

Black syntyi musikaaliseen perheeseen, jossa isä soitti viulua ja äiti lauloi. Lapsena Black lauloi veljeltään oppimiaan kansanlauluja. Varttuessaan hän alkoi esiintyä sisarustensa kanssa pienillä klubeilla Dublinin seudulla. Kansanmusiikkivaikutteisen musiikin ohella Black on tulkinnut nykyaikaisia genrejä, kuten bluesia, rockia, jazzia, countrya ja soulia. Hän toimi General Humbert -kansanmusiikkiyhtyeessä, kunnes julkaisi vuonna 1982 debyyttialbuminsa *Mary Black*, joka ylsi Top Five -listalle Irlannissa ja sai Irish Independent Arts Award for Musicin. Alec Finnin kutsumana Black liittyi De Dannan -yhtyeeseen, jossa toimi kolmen vuoden ajan. Vuonna 1984 hän osallistui laulajana ja tuottajana *Black's Family Favourites* -albumin tekoon. Poptyylisen albumin *Without the Fanfare* tuotti Blackille Declan Sinnott. Irish Rock Music Awards -äänestyksessä Black valittiin "parhaaksi naisartistiksi" vuosina 1987 ja 1988. Albumi *No Frontiers* (1989) teki hänestä suositun myös Yhdysvalloissa. Lisäksi hän lähti menestyksekkäälle Japanin-kiertueelle.

Black julkaisi 1990-luvulla lukuisia albumeita, joihin kuuluivat *Babes in the Wood* (1991), *The Holy Ground* (1993) ja hänen ensimmäinen yhdysvaltalainen levytyksensä, poptyylinen *Shine* (1997). Sitä seuranneella *Speaking with the Angel* -albumilla Black palasi kansanmusiikkivaikutteisiin. Vuonna 2005 Blackilta ilmestyi Isossa-Britanniassa albumi *Full Tide*, jossa oli uusien alkuperäisten kappaleiden lisäksi cover Bob Dylanin laulusta "Lay Down Your Weary Tune". Yhdysvalloissa tämä albumi ilmestyi vuonna 2006. Black esiintyi vuonna 2009 Steve Martinin levyllä *[[The Crow: New Songs for the 5-String Banjo]]*. Vuonna 2011 Blackilta ilmestyi studio-LP *Stories from the Steeples* ja vuonna 2017 *Sings Jimmy MacCarthy*.

Black on naimisissa Dara Recordsille työskennelleen Joe O'Reillyn kanssa. Hänellä on kolme lasta: Conor, Danny ja Roisin. Danny O'Reilly on The Coronas -yhtyeen keulahahmo, ja Roisin toimii laulaja-lauluntekijänä nimellä Róisín O. Vuonna 2014 Black julkaisi omaelämäkertateoksen *Down the Crooked Road*.

## Lähteet
Whitsunday Islands

**Whitsunday Islands** on Australiassa Queenslandissa sijaitsevan Ison Valliriutan uloimmassa osassa sijaitseva saaristo. Saaristoon kuuluu 74 saarta, jotka ovat vajonneiden, suurimmalta osalta merenalaisten vuorten huippuja. Saaret ovat metsäisiä, niiden rannoilla on valkoista hiekkaa ja niitä ympäröivät koralliriutat. Valtaosa saaristosta on kansallispuiston aluetta. Saaristossa on neljä pääsaarta, jotka ovat asuttuja ja muutamalla muulla saarella on leirintäalueita. Muut saaret ovat hyvin luonnontilaisia. Saaristossa järjestetään risteilyjä ja siellä on mahdollisuus matkustaa purjeveneellä tai katamanaarilla. Alueella on myös mahdollisuus harrastaa sukellusta. Jotkut risteilyistä ovat puolenpäivän mittaisia ja jotkut koko päivän mittaisia.

## Lähteet
Riippumaton Työläinen

**Riippumaton Työläinen** (vuonna 1931 **Työläinen** ja vuonna 1932 **Suomen Työläinen**) oli Helsingissä vuosina 1928–1932 ilmestynyt Suomen Riippumattoman Työväenjärjestön ja sen seuraajan Suomen Kansallisen Työväenpuolueen äänenkannattaja.

Suomen Riippumaton Työväenjärjestö oli työnantajien rahoittama ”valkoisen työväen” hanke, jonka tehtävänä oli vastustaa vasemmistolaista ammattiyhdistysliikettä, sosialismia ja kommunismia. Syksyllä 1928 aloittanut *Riippumaton Työläinen* ilmestyi kerran viikossa, kunnes kesällä 1930 järjestön sisäisten ristiriitojen takia siitä irtautui Vapaa Työväenliitto, joka perusti oman äänenkannattajan *[[Vapaa Työ|Vapaan Työn]]*. *Riippumaton Työläinen* alkoi ilmestyä uudelleen marraskuussa ”työväen puolueettoman ammatillisen liikkeen äänenkannattajana”.

Vuoden 1931 lopussa lehden seuraajana ilmestyi kolme numeroa *Työläinen*-nimistä lehteä, joka ilmoitti olevansa vasta perustetun Suomen Kansallisen Työväenpuolueen äänenkannattaja. Se nimettiin vuoden 1932 alussa *Suomen Työläiseksi*, joka ilmestyi vuoden loppuun saakka vähän useammin kuin kahdesti kuukaudessa.

Lehden päätoimittajina työskentelivät A. Kalliokoski (1928), Severin Sampo (vastaava toimittaja 1928–1930), Gunnar Sandberg (1930) ja Jaakko Jalo-Kivi (1931–1932).

## Lähteet

## Aiheesta muualla
* ''Riippumaton Työläinen'' (1928–1930) digitoituna Kansalliskirjastossa
* ''Riippumaton Työläinen'' (1930–1931) digitoituna Kansalliskirjastossa
* ''Työläinen'' (1931) digitoituna Kansalliskirjastossa
* ''Suomen Työläinen'' (1932) digitoituna Kansalliskirjastossa
Vapaa Suomi (Suomalaisen Työn Puolue)

**Vapaa Suomi** oli Helsingissä vuosina 1932–1933 ilmestynyt Niilo Rauvalan puoluehankkeiden äänenkannattaja.

Niilo Rauvalan perustama ja toimittama *Vapaa Suomi* ilmoittautui Oikeistö-Työväen ja Talonpoikain Puolueen ja sitä pian seuranneen Suomalaisen Työn Puolueen äänenkannattajaksi. Äärioikeistolainen järjestö kannatti Suur-Suomea ja piti kansallissosialistejakin ”salasosialisteina”. *Vapaa Suomi* ilmestyi kerran viikossa tai harvemmin, ja se lienee lakannut rahan puutteen takia. Lehden taustavoimiin kuuluivat loppuvaiheessa muun muassa pulaliikkeisiin osallistuneet V. F. Johanson ja Antti Juutilainen.

## Lähteet

## Aiheesta muualla
* ''Vapaa Suomi'' digitoituna Kansalliskirjastossa
Bea (nimi)

**Bea** on naisen etunimi, joka on syntynyt lyhentymällä muista nimistä. Se voi pohjautua naisennimiin Beata, Beate, Beatrice ja Beatrix, joiden lähtömuotona on latinan sana ’onnellinen, autuas’ (*beatus*). Bea voi olla myös lyhentymä Jakob-miehennimen feminiinisestä johdoksesta *Jakobea*.

Digi- ja väestötietoviraston mukaan Suomessa on marraskuun 2025 loppuun mennessä tilastoitu noin 1&nbsp;360–1&nbsp;380 *Bea*-nimistä naista. Harvinaisempi nimiasu *Beea* on ollut noin 140–150 naisella. Suurin osa Suomen Beoista ja Beeoista on syntynyt 2010- tai 2020-luvulla.

## Nimipäivä
Helsingin yliopiston elokuussa 2023 tekemän päätöksen mukaisesti Bea-nimi lisättiin suomenruotsalaiseen nimipäiväkalenteriin vuonna 2025.
Nimipäivä on 2.&nbsp;joulukuuta.

## Tunnettuja Beoja
* Beatrice ”Bea” Arthur (1922–2009), yhdysvaltalainen näyttelijä
* Bea Feinberg (1915–1988), *Cynthia Freeman*, yhdysvaltalainen kirjailija ja sisustussuunnittelija
* Bea Kristi, oik. *Beatrice Kristi Laus* (s. 2000), brittiläis-filippiiniläinen muusikko ja lauluntekijä
* Bea Toivonen (s. 1992), vuoden 2014 Miss Suomi
* Beatrice ”Bea” Uusma (s. 1966), ruotsalainen kuvittaja, kirjailija ja lääkäri
* Beatrice ”Bea” Wain (1917–2017), yhdysvaltalainen laulaja

## Kuvitteellisia Beoja
* Bea, *Pokémon*-hahmo
* Bea, Petter Næssin ohjaaman *[[Bea (elokuva)|Bea]]*-elokuvan päähenkilö 
* Beatrice ”Bea” Klugh, sivuhahmo televisiosarjassa *[[Lost]]*
* Beatrice ”Bea” Simmons, sivuhahmo *[[Simpsonit]]*-animaatiosarjassa; Abraham Simpsonin heila

## Lähteet

## Aiheesta muualla
* Etunimien taivutus: Bea (Kotimaisten kielten keskuksen verkkojulkaisu)
Falmer Stadium

**Falmer Stadium** (tunnetaan sponsorisyistä nimellä **American Express Community Stadium**) on Englannin Brightonissa sijaitseva jalkapallostadion. Se toimii Englannin valioliigassa pelaavan Brighton and Hove Albionin kotistadionina.

## Lähteet
Mikael Ymer

**Mikael Ymer** (s. 9. syyskuuta 1998) on ruotsalainen tenniksenpelaaja. Hän lopetti uransa elokuussa 2023 ja oli silloin paras ruotsalainen ja maailmanrankingissa sijalla 51.

Ymer lopetti ammattilaisuransa saatuaan heinäkuun puolivälissä 2023 antidopingsääntöjen rikkomisesta 18 kuukauden toimintakiellon kilpaurheilussa. Syynä kilpailukieltoon oli, että hän ilmoitti olinpaikkansa dopingtestaajille kolme kertaa virheellisesti eikä häntä voitu tavoittaa testeihin. 

Ymer todettiin ensin kansainvälisen tennisliiton (ITF) sisäisessä, kolmen riippumattoman välimiehen ratkaisussa syyttömäksi rikkeeseen, mutta ITF:n valitettua päätöksestä Urheilun kansainvälinen vetoomustuomioistuin (CAS) otti tapauksen käsittelyyn ja antoi välitystuomion, jossa kumottiin aiempi ratkaisu ja määrättiin Ymerille toimintakielto.

Viimeisessä turnauksessaan kesä-heinäkuun vaihteessa Wimbledonissa 2023 Ymer eteni turnauksessa kolmannelle kierrokselle.

## Lähteet

## Aiheesta muualla
Cradle Mountain-Lake St Clairin kansallispuisto

**Cradle Mountain-Lake St Clairin kansallispuisto** on Australiassa Tasmaniassa sijaitseva kansallispuisto. Alueella on vuorten harjanteita, jotka ovat kivikkoisia sekä jäätiköiden muovaamia laaksoja, laaksoja, joissa on vuoristokasvillisuutta ja järviä. Alueella on myös niittyjä, missä kasvaa kukkakasveja ja heinäkauraa. Alueen metsät koostuvat vanhoista sademetsistä sekä mäntyjä ja pyökkejä kasvavista metsistä. Alueella voi vaeltaa puiston pohjoisosassa sijaitsevalle 1545 korkealle Cradlevuorelle tai Dovejärvelle. Puiston eteläosassa sjaitsee Australian syvin makeavetinen järvi Lake St Clair. Puiston pohjoisosasta eteläosaan johtaa vaellusreitti nimeltä Overland Track, jonka varrella on jäätikköjärviä, puroja ja vesiputouksia sekä yhdeksän majaa. Tämä reitti on 80 km pitkä. Reitti on vaeltajien suosima ja sinne tullaan kaikkialta maailmasta. Puiston alueella virtaa joki Franklin, missä on mahdollisuus harrastaa koskenlaskua.

## Lähteet
Bramall Lane

**Bramall Lane** on jalkapallostadion Sheffieldissä Englannissa. Se toimii Englannin Valioliigassa pelaavan Sheffield Unitedin kotistadionina.

## Lähteet
Circuito Cittadino dell’EUR

**Circuito Cittadino dell’EUR** on väliaikainen katurata Italiassa. Se sijaitsee EUR’in naapurustossa, Rooman esikaupunkialueella. Radalla ajetaan Formula E -sarjan Rooman ePrix.

## Historia
Radan alkuperäinen versio, jota käytettiin 2018 ja 2019, oli 2,849 kilometriä pitkä ja siinä oli 21 mutkaa. Maali oli John Kennedyn aukiolla ja lähtö Via Cristoforo Colombolla. Radan nykyinen versio otettiin käyttöön vuonna 2021. Uudessa versiossa radan pituus on 3,385 kilometriä, mutta mutkia on 19. Uuden version suunnitteluun olivat osallistuneet kilpakuljettajat Lucas di Grassi, Jerome D'Ambrosio ja Oliver Rowland.

Kahdella eri versiolla on ajettu yhteensä kahdeksan Rooman ePrix’iä. Jaguarin Mitch Evans on voittanut neljä kertaa: kerran vanhalla ja kolmesti uudella versiolla.

## Lähteet
Sinkkiarkku

**Sinkkiarkku** tarkoittaa sinkistä tai sinkitetystä rautapellistä valmistettua ruumisarkkua. Sinkkiarkkuja käytetään, kun ruumiita kuljetetaan lentokuljetuksilla maasta toiseen. Kansainvälisen ilmailuliiton IATA:n rahtimääräykset edellyttävät niiden käyttöä.

Sinkkiarkku on yleensä sinkitettyä rautapeltiä ja se on suljettu juottamalla. Paineenvaihtelun takia sinkkiarkussa on venttiili, ja hajujen takia venttiilissä on aktiivihiilisuodatin. Sinkkiarkku sijoitetaan tavalliseen, puusta valmistettuun ruumisarkkuun. Puinen arkku puolestaan sijoitetaan lastulevystä valmistettuun kuljetuslaatikkoon, josta ei saa ilmetä sisällön laatu.

Sinkkiarkku on hinnaltaan noin kaksinkertainen verrattuna tavalliseen arkkuun. Suomessa sinkkiarkkuja tarvitaan korkeintaan muutama kymmenen vuodessa, lähinnä Suomessa menehtyneille ulkomaalaisille. 

## Katso myös
* Lyijyarkku

## Lähteet
Vapaa Työ

**Vapaa Työ** oli Helsingissä ja Hyvinkäällä vuosina 1930–1944 ilmestynyt Vapaan Työväenliiton äänenkannattaja.

Suomen Riippumattoman Työväenjärjestön suuntariitojen takia perustettu Vapaa Työväenliitto oli työnantajien ja kokoomuspiirien rahoittama ”valkoisen työväen” järjestö. Sen tehtävänä oli vasemmistolaisen ammattiyhdistysliikkeen sekä Isänmaallisen kansanliikkeen perustaman Suomen Kansallisen Ammattikuntajärjestön vastustaminen.

Gunnar Sandbergin toimittama kerran viikossa ilmestynyt lehti jatkoi edeltäjänsä *[[Riippumaton Työläinen|Riippumattoman Työläisen]]* numerointia. Se lakkasi ilmestymästä joulukuussa 1930, mutta tilalle perustettiin uusi samanniminen viikkolehti, jota kustansi *[[Hyvinkään Sanomat|Hyvinkään Sanomien]]* kirjapaino. Vapaa Työväenliitto otti lehden talouden vastuulleen vuoden 1935 alussa.

*Vapaan Työn* vastaavina toimittajina olivat lehden toisessa vaiheessa Ernst Hedborg (1930–1932), Eino Harvio (1932–1933), Viljo Mäkipuro (1933–1934), Pauli Palsanen (1934–1939) ja Sylvia Niva (1939). Järjestö keskeytti toimintansa talvisodan edellä, mutta *Vapaa Työ* ilmestyi jälleen aikakauslehden luonteisena kesäkuusta 1940 vuoteen 1944 saakka.

## Lähteet
Lyijyarkku

**Lyijyarkku** tarkoittaa lyijystä valmistettua tai sillä käsiteltyä ruumisarkkua.

Britannian kuninkaalliset haudataan monisatavuotisen kuninkaallisen perinteen mukaisesti vielä nykyäänkin tammiarkussa, jossa on lyijyvuoraus. 

Lyijyvuorauksen ansiosta arkku on tiivis. Kun arkkuun ei pääse ilmaa eikä kosteutta, ruumiin maatuminen hidastuu, koska pieneliöiden kasvu hidastuu, jolloin ne eivät hajota ruumiin kudoksia yhtä nopeasti kuin tavallisesti. Lyijyvuorauksen ansiosta ruumis säilyy jopa vuoden pidempään kuin tavallisessa arkussa. 

Toisaalta, jos arkku ei olisi ilmatiivis, ruumiin hajoamisesta syntyvä haju leviäisi arkusta ympäristöön. Sen vuoksi ne vainajat, joita ei ole tarkoitus haudata maahan, saavat usein lyijyvuorauksella ilmatiiviiksi tehdyn arkun. 

Myös esimerkiksi Yhdistyneen kuningaskunnan pääministeri Winston Churchill haudattiin lyijyarkussa. 

Lyijyarkussa on haudattu myös radioaktiivisen säteilyn uhreja, kuten Tšernobylin ydinvoimalaonnettomuudessa kuolleiden palomiesten ruumiit, sekä fyysikko Marie Curien ruumis.

## Katso myös

* Sinkkiarkku

## Lähteet
Koripallon maailmanmestaruuskilpailut 2027

**Koripallon maailmanmestaruuskilpailut 2027** pelataan 27. elokuuta – 12. syyskuuta 2027 Dohassa Qatarissa. Kyseessä on historian ensimmäinen kerta, kun koripallon MM-kilpailut järjestetään Arabimaailmassa. MM-kilpailut pelataan kolmatta kertaa peräkkäin Aasiassa.

Qatarin MM-kilpailuihin osallistuu edelliskisojen tapaan 32 maajoukkuetta.

## Lähteet
Millbrookin kaksosten katoamistapaus

**Millbrookin kaksosten katoamistapaus** tapahtui 18. maaliskuuta 1990, kun yhdysvaltalaiset kaksoset Dannette ja Jeannette Millbrook katosivat kotikaupungistaan Augustasta, Georgiasta. 

He nousivat bussiin aikeinaan matkustaa kummisedälleen kylään, johon he äitinsä ja siskonsa vahvistamana selvisivät. Tytöt eivät kuitenkaan koskaan päässeet sieltä takaisin kotiinsa. Millbrookit nähtiin viimeksi Pump-N-Shop-huoltoasemalla 16.30 paikallista aikaa. Huoltoaseman työntekijän mukaan he käyttäytyvät normaalisti. Laajoista vuosia kestäneistä etsinnöistä huolimatta kaksosia ei ole löydetty.

## Lähteet
Abram Manevitš

**Abram Manevitš** (, ; 25. marraskuuta 1881 Mstsislau, Mogiljovin kuvernementti, Valko-Venäjä – 30. kesäkuuta 1942 New York, Yhdysvallat) oli valkovenäläis-ukrainalainen juutalainen taidemaalari, joka vaikutti myöhemmin Yhdysvalloissa.

Manevitš syntyi juutalaisgetossa Mstsislaussa ja muutti 1900 Kiovaan, jossa hänet löysi Mykola Biljašivskyi. Tämän tuella ja avulla hän ilmoittautui Kiovan taidekouluun, josta hän valmistui 1905. Biljašivskyi järjesti Manevitšin ensimmäisen näyttelyn ja löysi tukijan, joka rahoitti tämän opinnot Münchenin taideakatemiassa 1905–1907. Manevitš sai vaikutteita Paul Cezanne ja muilta jälki-impressionisteilta mutta kehitti yksilöllisen maisemamaalaustyylin. Pidettyään näyttelyn Paul Durand-Ruelin galleriassa Pariisissa 1913 hän sai kansainvälistä arvostusta, mutta hän torjui tarjoukset muuttaa Lontooseen tai New Yorkiin ja palasi Kiovaan. Hän oli Ukrainan valtion taideakatemian ensimmäisiä professoreja 1917–1919. Hän piti kaksi omaa näyttelyä Kiovassa (1910, 1916).

Manevitš sai huomiota maisemamaalauksillaan, joita hän teki etenkin Kiovasta ja Ukrainan pikkukaupungeista. Hän muutti pois Ukrainasta, kun atamaani Danylo Zelenyin joukot surmasivat 1919 hänen poikansa. Pojan väkivaltaisen kuoleman aiheuttama tuska näkyi hänen maalauksessaan *Geton tuho* vuodelta 1919. Hän muutti 1920 pois Ukrainasta ja asui vuodesta 1922 Yhdysvalloissa. Hän maalasi siellä kaupunkimaisemasarjan *Prosaic America* (1925–1927), muotokuvia ja muita maisemia. Vahvan Ukraina-tunnesuhteen vuoksi hän testamenttasi 48 maalausta Kiovan ukrainalaisen taiteen museolle.


Abraham Manievich - Destruction of the Ghetto, Kiev - 1919.jpg|Geton tuho
Moscow, View Toward the Factory.jpg|Moskova
Abraham Manievich. Autumn.jpg|Syksy
Manievich-Birch-Trees.jpg|Koivuja
Portrait of Lucy.jpg|Lucyn muotokuva


## Lähteet

## Aiheesta muualla
Charles A. Beard

**Charles A. Beard** (27. marraskuuta 1874 lähellä Knightstownia, Indiana – 1. syyskuuta 1948, New Haven, Connecticut) oli yhdysvaltalainen historioitsija, joka tunnetaan erityisesti Yhdysvaltain poliittisten instituutioiden kehityksen tutkimuksestaan. Hänen korostuksensa sosioekonomisen konfliktin ja muutoksen dynamiikasta sekä analyysinsa motivaatiotekijöistä instituutioiden perustamisessa tekivät hänestä aikanaan yhden vaikutusvaltaisimmista amerikkalaisista historioitsijoista. Hän opiskeli DePauw-yliopistossa Indianassa ja myöhemmin Oxfordin yliopistossa. Palattuaan Yhdysvaltoihin hänestä tuli yksi progressiivisen liikkeen ja amerikkalaisen liberalismin johtohahmoista.

Beardin tunnetuimmat teokset, *An Economic Interpretation of the Constitution of the United States* (1913) ja *The Economic Origins of Jeffersonian Democracy* (1915), korostivat taloudellisten intressien merkitystä hallituksen toiminnassa. Hän ja hänen vaimonsa Mary R. Beard kirjoittivat yhdessä arvostetun teoksen *The Rise of American Civilization*, joka käsittelee Yhdysvaltojen historiaa. Beardin kiinnostus kääntyi myös ulkopolitiikan historiaan, ja hän kritisoi voimakkaasti presidentti Franklin D. Rooseveltin ulkopolitiikkaa, mikä aiheutti osittaisen maineen laskun. Tästä huolimatta häntä pidetään edelleen yhtenä 1900-luvun vaikutusvaltaisimmista amerikkalaisista historioitsijoista.

## Lähteet
Pollux (täsmennyssivu)

**Pollux** voi tarkoittaa:

* Pollux, tähti Kaksosten tähdistössä
* Pollux b, Pollux-tähteä kiertävä eksoplaneetta
* Pollux, vuori Sveitsin ja Italian rajalla
* Pollux, hevoskerho
* HMS ''Pollux'', Ruotsin laivaston Plejad-luokan torpedovene vuodelta 1909
* HMS ''Pollux'', Ruotsin laivaston Plejad-luokan torpedovene vuodelta 1954
* Pollux, toinen Dioskuurien jumalkaksosista
Selkävyömuuranen

**Selkävyömuuranen** (*Dichrozona cincta*) on puumuuriin kuuluva lintulaji. Lajia tavataan Etelä-Amerikassa.

## Koko ja ulkonäkö
Selkävyömuuranen kasvaa 10&ndash;11 cm pitkäksi. Sukupuolet muistuttavat enimmäkseen toisiaan ulkonäöltään. Lajin pää ja yläselkä ovat ruskeat ja alaselkä sekä perä ovat mustat. Alaselän poikki kulkee koiraalla valkoinen ja naaraalla ruskehtava juova. Selkävyömuurasen siivet ovat mustat ja ruskeakärkiset. Siivissä on valkoinen ja ruskehtava juova. Linnun rinta ja vatsa ovat valkoiset ja rinnassa on mustia pilkkuja.

## Levinneisyys ja elintavat
Selkävyömuurasta tavataan Kolumbian ja Venezuelan eteläosista Boliviaan ja Brasilian keskiosiin ulottuvalta alueelta. Lajin elinympäristöä ovat kosteat metsät. Selkävyömuuranen liikkuu yksin tai pareittain tavanomaisesti lähellä maata.

## Lähteet
Sadonkorjuujuhla

**Sadonkorjuujuhla** on monessa maailmankolkassa sadonkorjuun kunniaksi usein syksyisin järjestettävä juhla.

Sadonkorjuujuhlia ovat esimerkiksi antiikin kreikkalaisten kronia ja pyanopsia, kelttien samhain, gaelien lughnasadh, juutalaisten sukkot ja šavuot, kiinalaisten keskisyksyn juhla, tamilien pongal, pohjoisintialaisten vaisakhi, pohjoisamerikkalaisten kiitospäivä, georgialaisten rtveli ja suomalaisten kekri.

## Lähteet
John O. Lindholm

**John Oscar Lindholm**  (18. huhtikuuta 1870 Riika, Venäjän keisarikunta – 1. syyskuuta 1938 Helsinki) oli suomalainen konsuli ja liikemies. 

Lindholmin vanhemmat olivat merikapteeni Berndt Oskar Lindhollm ja Karolina Lillia. Lindholm kävi Riiassa Städtische Realschulen kurssin 1887 ja oli sitten harjoittelijana 1888–1891 G. F. Schultzin liikkeessä Riiassa. Hän opiskeli kieliä Moskovassa 1891, asui myös Englannissa ja teki opintomatkoja eri maihin. Lindholm muutti Suomeen 1892. Hän työskenteli ensin Victor Ekin liikkeessä 1892–1896 ja oli sitten konttoripäällikkönä Heinr. Reicke & Co:n liikkeessä 1896–1903. Vuonna 1903 Lindholm perusti oman John O. Lindholmin agentuuriliikkeen Helsinkiin. Liikkeestä muodostettiin 1928 osakeyhtiö *Osakeyhtiö John O. Lindholm Aktiebolag* ja Lindholm oli yhtiön toimitusjohtajana. Hän toimi useiden ulkomaisten liikkeiden edustajana Suomessa. Lindholmin liike toi maahan elintarvikkeita, alkoholijuomia ja kangastavaroita sekä viimeksi hedelmiä ja siirtomaatavaroita. Lindholm oli 1920–1923 Nestlén ja *Anglo-Swiss Condensed Milk Co*:n johtajana Helsingissä ja kuului vuodesta 1910 *Ab G. J. Sundbergin* johtajistoon.

Lindholm oli Uruguayn pääkonsulina vuodesta 1907, Italian v.t. konsulina 1915–1919 ja lisäksi hän toimi Suomen sisällissodan aikana myös Espanjan ja Romanian konsulina. Lindholmilla harrasti myös historiaa ja maantiedettä ja hänet kutsuttiin jäseneksi Pariisin Société Académique d’histoire Internationaleen.

Lindholm oli naimisissa vuodesta 1907 Amanda Falckin kanssa, heillä oli yksi tytär.

## Lähteet
Qatarin koripallomaajoukkue

**Qatarin koripallomaajoukkue** () edustaa Qataria kansainvälisissä koripallokilpailuissa. Sitä hallinnoi Qatarin koripalloliitto.

Qatarin Koripallomaajoukkue voitti kaksi pronssimitalia vuoden 2003 ja 2005 Aasian koripallomestaruuskilpailuissa ja kuuluu arabimaiden suurimpiin kilpailijoihin. Qatar on isäntämaa vuoden 2027 maailmanmestaruuskilpailuissa.

## Menestys arvokilpailuissa
**Maailmanmestaruuskilpailut**

* 1950–1978: Ei FIBA:n jäsen.
* 1982–1998: ei osallistunut.
* 2002: ei läpäissyt karsintoja.
* 2006: 21.
* 2010: ei läpäissyt karsintoja.
* 2014: ei läpäissyt karsintoja.
* 2019: ei läpäissyt karsintoja.
* 2023: ei läpäissyt karsintoja.
* 2027: (**toimii kisojen isäntämaana**)

**Aasian-mestaruuskilpailut**

* 1960–1977: Ei FIBA:n jäsen.
* 1979–1989: ei osallistunut.
* 1991: 16.
* 1993: ei osallistunut.
* 1995: ei osallistunut.
* 1997: ei osallistunut.
* 1999: ei osallistunut.
* 2001: 5.
* 2003: &nbsp;**Pronssia**
* 2005: &nbsp;**Pronssia**

* 2007: 7.
* 2009: 6.
* 2011: 16.
* 2013: 6.
* 2015: 7.
* 2017: 13.
* 2022: ei läpäissyt karsintoja.
* 2025: 13.
* 2029: 

**Koripallo Aasian kisoissa**

* 1978: 14.
* 2002: 9.
* 2006: &nbsp;**Hopeaa**
* 2010: 5.
* 2014: 6.
* 2018: 9.
* 2022: 11.
* 2026: 

## Lähteet

## Aiheesta muualla
* Maajoukkueprofiili asia-basket.com
Ilmari Lehtinen

**Niilo Ilmari Lehtinen** (2. syyskuuta 1888 Huittinen – 9. syyskuuta 1967 Helsinki) oli suomalainen johtaja ja liikemies.

Lehtinen oli aluksi työssä maanviljelysalalla mutta hän siirtyi sitten kauppa-alalle Turkuun ja kävi siellä kauppakoulun. Lehtinen oli vuodesta 1908 Porissa toiminimi Erik Mellinin jälk. kauppamatkustajana ja vuodesta 1912 K. E. Heikolan liikkeen kauppamatkustajana Turussa. Lehtinen perusti sitten 1912 suomalaista porojäkälää ja koivupuuta toimittaneen vientiliikkeen ja asettui asumaan Hampuriin Saksaan. Ensimmäisen maailmansodan puhkeaminen elokuussa 1914 lopetti nämä liiketoimet ja Lehtinen muutti Hampurista Pietariin toimien siellä tukkukauppiaana. 

Lokakuun vallankumouksen jälkeen Lehtinen vangittiin toukokuussa 1918 vastavallankumouksellisesta toiminnasta epäiltynä. Hänen Pietarin-kotinsa oli toiminut Suomen sisällissodan aikana valkoisten etappipaikkana ja sieltä löydettiin suuri salainen taskuasevarasto, josta oli jaettu aseita Suomeen lähetetyille valkoisten etappimiehille. Lehtinen pääsi palaamaan Suomeen vankien vaihdossa elokuussa 1918 mutta suuren omaisuutensa hän joutui jättämään lähes kokonaan Venäjälle.

Suomessa Lehtinen perusti 1918 Helsinkiin siirtomaatavaroita, jauhoja, rehua, lannoitteita ja ihraa maahantuoneen  agentuuriliikkeen Aarnio & Lehtisen yhdessä Väinö Vilhelm (Vilho) Aarnion (1882–1963) kanssa. Hän oli liikkeen suurimpana osakkaana ja johtajana vuoteen 1929 saakka ja tämän jälkeen hän jatkoi liikettä omissa nimissään. Sittemmin 1930-luvun lopulla Lehtinen oli osakkaana ja johtajana Fennian talossa toimineessa Hotelli Grandissa ja ravintola Golf Casinossa. Munkkiniemessä sijainnut Golf Casino ravintola rakennettiin 1920-luvun lopulla, laajennettiin ja uusittiin funkkistyyliseksi 1932 ja se tuhoutui tulipalossa helmikuussa 1941. Ester Toivonen valittiin vuonna 1933 Golf Casinolla kauneuskuningattareksi.

Lehtinen oli mukana suojeluskuntatoiminnassa sekä lukuisissa muissa yhdistyksissä, seuroissa ja komiteoissa. Hänen harrastuksiinsa kuuluivat ratsastus, autoilu ja golfin peluu. Lehtinen aloitti myös kauneuskilpailuiden järjestämisen Suomessa.  Lehtinen osti vuonna 1942 Helsingin Laajasalossa sijaitsevan, vuonna 1884 rakennetun Villa Furuvikin huvilan Kulutusosuuskuntien keskusliitolta. Villa Furuvik oli Lehtisen perillisten omistuksessa vuoteen 1991 saakka jolloin Helsingin kaupunki osti huvilan.

## Lähteet
Georg Wilhelm (Hannoverin prinssi)

**Hannoverin prinssi Georg Wilhelm** (koko nimi **Georg Wilhelm Ernst August Friedrich Axel Prinz von Hannover**); (25. maaliskuuta 1915 – 8. tammikuuta 2006) oli saksalainen prinssi.

## Suku ja koulutus
Hän oli Braunschweigin herttua Ernst Augustin ja Preussin prinsessa Viktoria Luisen toiseksi vanhin poika. Hänellä oli neljä sisarusta, joista yksi oli Frederica, Kreikan kuningatar.

Prinssi Georg Wilhelm kastettiin 10. toukokuuta 1915 Braunschweigissa keisarivallan viimeisinä vuosina. Hän kävi ensimmäiset kouluvuodet Ala-Saksin Hamelnissa ja vuosina 1930-1934 eliittikoulun Schule Schloss Salemin Überlingenissä Bodenjärven rannalla. Koulun oli perustanut prinssin setä, Saksan keisarikunnan viimeinen valtakunnankansleri, Badenin prinssi Maximilian ja rehtorina toimi Kurt Hahn vuodesta 1920. Hahn syrjäytettiin juutalaisuutensa vuoksi koulun johdosta Hitlerin valtaannousun myötä. Georg Wilhelm lähti Salemin jälkeen brittiläiseen Marlborough Collegeen.

Toisen maailmansodan alussa prinssi Georg Wilhelm aloitti asepalveluksen Saksan asevoimissa, mutta hänet erotettiin armeijasta Hitlerin asetuksella vuonna 1943, jolloin Hitler erotti Saksan ylhäisaateeliston edustajat asepalveluksesta. Tämän jälkeen Georg Wilhelm aloitti oikeustieteen opiskelun Göttingenin yliopistossa, jolloin hän sai vuonna 1948 lakitieteen tohtorin tutkinnon väitöskirjalla "*Die völkerrechtliche Stellung Deutschlands nach der Kapitulation*". Prinssi Georg Wilhelm kouluttautui lakitieteen tohtoriksi ja johti tunnettua internaattikoulua *Schule Schloss Salemia* eli omaa sota edeltänyttä kouluaan Bodenjärven rannalla. Hän tuli tunnetuksi urheilujohtajana ja KOK:n jäsenenä.

## Rehtori ja urheilujohtaja

Georg Wilhelmin lanko Badenin maakreivi Berthold halusi hänet johtamaan isänsä Badenin prinssi Maximilianin perustamaa Salem Castle Schoolia, joka oli ollut suljettuna sodan vuoksi. Hän avasikin koulun toimien johtajana vuoteen 1959.

Prinssi Georg Wilhelm, sotia edeltävän ajan aktiivina kilparatsastajana, rakennutti ratsastusakatemian München-Riemiin. Vuonna 1966 hänestä tuli vuoteen 1971 Kansainvälisen olympiakomitean (KOK) jäsen seuraten saksalaisena edustajana pitkäaikaista saksalaisedustajaa Karl Ritter von Haltia. Lisäksi hän oli Saksan kansallisen olympiakomitean jäsen ja Kansainvälisen olympia-akatemian puheenjohtaja 1966-1969.

## Kuninkaalliset sukulaissuhteet

Hannoverin prinssi George Wilhelm asui Schlierseessä lähellä Müncheniä ja kuoli 90-vuotiaana Münchenissä vuonna 2006. Hänen vaimonsa oli Kreikan prinsessa Sophie, jonka kanssa hän oli avioitunut sodan jälkeen vuonna 1946. Prinsessa Sophien veli oli prinssi Philip, myöhemmin Edinburghin herttua. Näin Georg Wilhelmin kolme lasta (kaksi poikaa ja tytär) ovat Ison-Britannian kuninkaan Charles III:n serkkuja. 

Lisäksi Kreikan kuningatar Frederika oli Georg Wilhelmin sisar, ja näin sisarensa lapset kuningas Konstantin II, kuningatar Sofia ja prinsessa Irene olivat myös hänen lastensa serkkuja.

## Lähteet
Golf Casino

**Golf Casino** oli Helsingissä Munkkiniemessä 1930-luvulla toiminut ravintola, jonka omistivat kauppaneuvos Jorma Soiro ja johtaja Ilmari Lehtinen. Ravintolarakennus oli rakennettu alunperin luultavasti 1928 mutta sitä laajennettiin ja se muutettiin funkkistyyliseksi vuonna 1932, suunnittelijana oli arkkitehti Paavo Riihimäki. Kaksikerroksinen ravintolarakennus vaurioitui tulipalossa helmikuussa 1941. Sen paikalle Uimarinpolku 10:een valmistui 1945 kolmikerroksinen asuinkerrostalo, jonka suunnitteli arkkitehti Bertel Liljequist.

Ravintolassa järjestettiin 1930-luvulla kauneuskilpailuita. Ester Toivonen valittiin vuonna 1933 Golf Casinolla kauneuskuningattareksi.

## Lähteet

## Aiheesta muualla
* Munkkiniemen Golf-Kasino, valokuva kesäkuulta 1934, Museovirasto, Historian kuvakokoelma, Valokuvaamo Pietisen kokoelma (Finna)
* Ilmavalokuva vuodelta 1934. Helsinki, Munkkiniemi, Golf-kasino, Kulttuurisampo
* Ruokalistoja : Golf Casino (1939), Kansalliskirjasto, Doria
Line (nimi)

**Line** on naisen etunimi, jota tavataan varsinkin Norjassa ja Tanskassa. Se on lyhentymä Carolinesta ja muista *-line*-loppuisista nimistä. Sen rinnakkaismuoto on Lina.

Suomessa Line on elokuuhun 2023 mennessä ollut virallisena etunimenä noin 170–180 naisella. Lisäksi Line-nimeä on käytetty ainakin Lindan ja Linnean lempinimenä.

## Nimipäivät
Helsingin yliopiston elokuussa 2023 tekemän päätöksen mukaisesti Line-nimi lisättiin suomenruotsalaiseen nimipäiväkalenteriin vuonna 2025. Nimipäivä on 22. kesäkuuta.

Norjassa Linellä on nimipäivä 13.&nbsp;toukokuuta.

## Tunnettuja Line-nimisiä
* Line Korsgaard Andersen, tanskalainen animaattori
* Line Fruensgaard (s. 1978), tanskalainen käsipalloilija ja olympiavoittaja
* Line Jahr (s. 1984), norjalainen mäkihyppääjä
* Line Jensen (s. 1991), tanskalainen jalkapalloilija
* Line Kloster (s. 1990), norjalainen pika- ja aitajuoksija
* Line Marsa, oik. *Annetta Giovanna Maillard* (1895–1945), ranskalainen laulaja
* Line Renaud, oik. *Jacqueline Enté* (s. 1928), ranskalainen näyttelijä ja laulaja
* Line Røddik (s. 1988), tanskalainen jalkapalloilija
* Line Van Menen (1937/1938-2023), ranskalainen varietee-esiintyjä, Line & Willy -duon jäsen

## Kuvitteellisia Line-nimisiä
* Line, nimihenkilö Axel Jensenin romaanissa *Line* (1959, suom. 1960)

## Lähteet
Yoasobi

**Yoasobi** on japanilainen superduo, jonka Sony Music Japan perusti vuonna 2019. Duon muodostavat tuottaja Ayase ja laulaja-lauluntekijä Ikura.

Ennen duon perustamista molemmat olivat jo kasvavassa suosiossa. Tuottaja Ayase oli yksi sosiaalisen median Vocaloid-musiikkiyhteisön tuottajista ja laulaja Ikura oli mukana cover-kappaleita tekevässä Plusonicassa. Vuonna 2019 Sony Music Japan rekrytoivat heidät projektiin tehdäkseen musiikkia kirjallisuudesta. Saman vuoden loppupuolella julkaistuun novelliin perustuva esikoissingle "Yoru ni Kakeru" nousi Japanin musiikkilistan kärkeen. Vuonna 2023 julkaistu kappale "Idol" nousi Billboardin maailmanlaajuisen listan kärkeen ensimmäisinä japanilaisina.

## Diskografia
### EP:t
* *The Book* (2021)
* *The Book 2* (2021)
* *Hajimete no – EP* (2023)
* *The Book 3* (2023)

## Lähteet

## Aiheesta muualla
* Virallinen sivusto
Inon Zur

**Inon Zur** (; s. 4. heinäkuuta 1965) on israelilais-yhdysvaltalainen säveltäjä. Hän säveltää videopeli-, elokuva- ja televisiomusiikkia.

## Koulutus

Zur on valmistunut Tel Avivin yliopiston musiikkikoulusta ja opiskellut musiikkia myös Kalifornian yliopiston Los Angelesin kampuksella.

## Teokset

## Lähteet

## Aiheesta muualla

* Virallinen sivusto
Laukaisualusta

**Laukaisualusta** on laitos, josta laukaistaan pystysuoraan rakettikäyttöisiä laitteita, kuten ohjuksia ja kantoraketteja. Sanalla voidaan tarkoittaa vain laukaisuun käytettävää jalustaa tai koko ympäröivää **laukaisukompeksia**, johon kuuluu lisäksi esimerkiksi raketin tukitorni, josta tapahtuu miehistön tai rahdin lastaaminen sekä sähkön- ja polttoaineensyöttö. Ympäristössä voi olla muuta tarvittavaa infrastruktuuria, kuten polttoaineenkäsittelytiloja, telemetriaa, varastoja ja huoltoteitä.

Laukaisualustan pohjassa on usein raketin lähdössä purkautuvien pakokaasujen hallintakanavia, jotta raketti tai alusta ei vaurioituisi kuumuudesta, ja vedensuihkutusjärjestelmä, joka myös ehkäisee vahinkoja ja vaimentaa ääntä.

Laukaisukeskuksessa on yleensä useita laukaisualustoja.

## Lähteet
Pariisin muotiviikko

**Pariisin muotiviikko** () on puolen vuoden välein järjestettävä muotitapahtuma Pariisissa. Vuosittain on sekä kevät/kesä ja syksy/talvi muotiviikko. Pariisin muotiviikkoa pidetään eri puolilla kaupunkia. 

Muotiviikolla Haute couture-esitysten lisäksi, myös tarjolla miestenmuotia ja valmisvaatemuotia. Lisäksi kuuluisat tuotemerkit, kuten Dior, Chanel, Louis Vuitton, Kenzo, Givenchy ja Céline, isännöivät omia esityksiään Pariisin historiallisissa paikoissa, kuten Carrousel du Louvressa ja Grand Palais'ssa.

Pariisin muotiviikko on järjestetty vuodesta 1973 alkaen. Ja se kuuluu neljään maailman tärkeimpänä pidettyyn muotiviikkoon, muiden ollessa Milanon, Lontoon ja New Yorkin muotiviikot.

## Lähteet
Javi Galán

**Javier Galán Gil** (s. 19. marraskuuta 1994 Badajoz, Espanja) on espanjalainen jalkapalloilija. Hän edustaa Espanjan pääsarjassa pelaavaa Osasunaa. Galán on pelipaikaltaan vasen laitapuolustaja, mutta hän voi pelata myös keskikentän vasemmalla laidalla.

## Seurajoukkueura
Galán edusti eri seuroja juniori- ja piiritasolla kotikaupungissaan Badajozissa. Vuonna 2016 hän siirtyi andalusialaiseen Córdobaan, jossa hän nousi reservijoukkueen kautta edustusmiehistöön. Galánin seuraava joukkue oli Huesca, jota hän oli nostamassa maan pääsarjaan kauden 2019–20 päätteeksi. Kesällä 2021 hän siirtyi Celta Vigoon, jota hän edusti yhteensä kahden kauden ajan. Hän liittyi Atlético Madridiin kesällä 2023 mutta siirtyi jo seuraavan vuoden alussa lainalle Real Sociedadiin.

Joulukuussa 2025 Galán siirtyi Atlético Madridista saman sarjan Osasunaan 500 000 euron siirtosummalla. 

## Lähteet
Axel Berner

**Axel Berner** (2. lokakuuta 1843 Lappeenranta – 11. maaliskuuta 1892 Helsinki) oli suomalainen kansakoulujen tarkastaja ja sanomalehden julkaisija.

Bernerin vanhemmat olivat Sakkolan kappalainen, varapastori Henrik Axel Berner (1811–1862) ja Maria Sofia Kinberg (k. 1894). Hän pääsi ylioppilaaksi Porvoon kymnaasista 1864 ja suoritti pedagogisen tutkinnon Helsingin yliopistossa 1870.

Berner oli kiinnostunut kansanvalistuksesta, ja vuosina 1871–1872 hän toimitti ja julkaisi *[[Tieto-Sanomia Suomen Kansalle]]* -nimistä sanomalehteä. Berner joutui kuitenkin lopettamaan lehden jo tammikuussa 1872 kannattamattomana tilaajien vähyyden vuoksi. Kesällä 1872 hän osallistui Suomalaisen Kirjallisuuden Seuran Arkangelin ja Aunuksen kuvernementin alueelle lähettämään kalevalaista kansanrunoutta keränneeseen retkikuntaan. 

Berner nimitettiin 1873 Porin kaupungin kansakoulujen tarkastajaksi, ja hän toimi myös koulutoimen ylihallituksessa Uno Cygnaeuksen apulaisena. Sittemmin Berner oli kansakoulujen tarkastajana Turussa, ja vuodesta 1885 alkaen hän oli Viipurin läänin kansakoulujen tarkastajana. Viimeksi Berner toimi koulutoimen ylihallituksessa kansakoulujen tarkastajana 1889–1892.

Berner teki opintomatkoja Saksaan, Sveitsiin ja Skandinavian maihin. Hän toimitti 10 vuoden ajan *[[Kansakoulunlehti|Kansakoulunlehteä]]* ja julkaisi matrikkelin Suomen kansakouluista.

Axel Berner oli naimisissa vuodesta 1877 Matilda Elisabet Arppen kanssa.

## Julkaisuja
* *Suomen kansakoulut ja niiden opettajat lukuvuonna 1876-77: tilastollisia ja elämäkerta-tietoja*.  Weilin & Göös, Jyväskylä 1878

## Lähteet
Leonid Radvinsky

**Leonid ”Leo” Radvinsky** (1981 tai 1982 Odessa, Ukrainan sosialistinen neuvostotasavalta, Neuvostoliitto – 2026) oli yhdysvaltalainen yrittäjä, joka omisti Onlyfans-palvelun, jonka osake-enemmistön hän osti vuonna 2018. Hän valmistui Northwestern-yliopistosta.

## Lähteet
Verh’ovynan kansallispuisto

**Verh’ovynan kansallispuisto** () on kansallispuisto Ukrainan Ivano-Frankivskin alueella. Vuonna 2010 perustetun kansallispuiston pinta-ala on 120,2290 neliökilometriä. Puisto sijaitsee Romanian rajan pohjoispuolella Itä-Karpaateilla ja puistohallinto on Verh’ovynan kaupunkityyppisessä taajamassa.


DSC 06115 PPT K Ps11 Rw.jpg|
Ранок на Гринявах..jpg|


## Lähteet

## Aiheesta muualla